CELEX: 32006R1546
Language: hu
Date: 2006-10-04 00:00:00
Title: A Bizottság 1546/2006/EK rendelete ( 2006. október 4. ) az egységes légiközlekedés-védelmi követelményrendszer végrehajtásához szükséges intézkedések meghatározásáról szóló 622/2003/EK rendelet módosításáról EGT vonatkozású szöveg

17.10.2006   
            
            
               HU
            
            
               Az Európai Unió Hivatalos Lapja
            
            
               L 286/6
            
         
      A BIZOTTSÁG 1546/2006/EK RENDELETE
   
   (2006. október 4.)
   az egységes légiközlekedés-védelmi követelményrendszer végrehajtásához szükséges intézkedések meghatározásáról szóló 622/2003/EK rendelet módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a polgári légi közlekedés védelme területén közös szabályok létrehozásáról szóló, 2002. december 16-i 2320/2002/EK európai parlamenti és tanácsi rendeletre (1) és különösen annak 4. cikke (2) bekezdésére,
   mivel:
   
               (1)
            
            
               A Bizottság a 2320/2002/EK rendelet értelmében, amennyiben szükséges, köteles intézkedéseket elfogadni az egységes légiközlekedés-védelmi követelményrendszernek az egész Közösségben való végrehajtása érdekében. Az egységes légiközlekedés-védelmi követelményrendszer végrehajtásához szükséges intézkedések meghatározásáról szóló, 2003. április 4-i 622/2003/EK bizottsági rendelet (2) volt az első jogalkotási aktus, amely ilyen intézkedéseket tartalmazott.
            
         
               (2)
            
            
               Az egységes követelményrendszert pontosító intézkedésekre van szükség, különösen a folyékony robbanóanyagoknak a légi járművekre való feljuttatásával kapcsolatos megnövekedett kockázat kezelése érdekében. Az említett intézkedéseket hathavonta felül kell vizsgálni a műszaki fejlődés, a repülőterek működésére gyakorolt befolyásuk és az utasokat érintő hatások fényében.
            
         
               (3)
            
            
               A 2320/2002/EK rendelettel összhangban és a jogellenes beavatkozások megelőzése érdekében a 622/2003/EK rendelet mellékletében foglalt intézkedéseknek titkosaknak kell lenniük, és nem tehetők közzé. Ugyanez a szabály szükségszerűen vonatkozik bármilyen módosító jogszabályra. Ettől függetlenül az utasoknak egyértelmű tájékoztatást kell adni a légi járműre fel nem vihető tárgyakkal kapcsolatos szabályozásról.
            
         
               (4)
            
            
               A 622/2003/EK rendeletet ennek megfelelően kell módosítani.
            
         
               (5)
            
            
               Az e határozatban előírt intézkedések összhangban vannak a polgári légi közlekedés védelmével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 622/2003/EK rendelet melléklete e rendelet melléklete szerint módosul.
   Az említett rendelet 3. cikke alkalmazandó a melléklet titkosságát illetően.
   2. cikk
   Ez a rendelet az Európai Unió Hivatalos Lapjában való közzétételét követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. október 4-én.
      
         
            a Bizottság részéről
         
         Jacques BARROT
         
         
            alelnök
         
      
   
   
      (1)  HL L 355., 2002.12.30., 1. o. A 849/2004/EK rendelettel (HL L 158., 2004.4.30., 1. o.) módosított rendelet.
   
      (2)  HL L 89., 2003.4.5., 9. o. A legutóbb a 240/2006/EK rendelettel (HL L 40., 2006.2.11., 3. o.) módosított rendelet.
   
      MELLÉKLET
      Az 1. cikkel összhangban a melléklet titkos, és nem kerül közzétételre az Európai Unió Hivatalos Lapjában.